ফেনী-২ আসনের সংসদ সদস্য হিসেবে নিজাম উদ্দিন হাজারী পদে থাকাতে বাধা নেই বলে হাইকোর্টের রায় হয়েছে। বিচারপতি মো. আবু জাফর সিদ্দিকীর একক বেঞ্চে বেলা এগারটার কিছু আগে শুরু হয় রায় পড়া। বুধবার রায়ের এ দিন ধার্য করেন আদালত। এর আগে, গত ৬ ফেব্রুয়ারি ওই কোর্টে মামলাটি কার্যতালিকায় উঠে। পরবর্তীকালে কয়েকদিন শুনানিও হয়। অস্ত্র মামলায় হওয়া সাজার মেয়াদ শেষের আগেই মুক্তির ঘটনায়, নিজাম হাজারীর পদে থাকার বৈধতা নিয়ে রিট করেন সাখাওয়াত হোসেন ভুইয়া নামে এক ব্যক্তি। শুনানি শেষে ২০১৬ সালের ৬ ডিসেম্বর নিজাম হাজারীর পদে থাকার বৈধতা নিয়ে জারি করা রুলের বিভক্ত রায় দেন বিচারপতি মো. এমদাদুল হক ও বিচারপতি এফ আর এম নাজমুল আহসানের হাইকোর্ট বেঞ্চ। এ নিয়ে কয়েকটি বেঞ্চ শুনানিতে বিব্রত বোধ করেন।